CELEX: 62008CB0445
Language: hu
Date: 2009-07-09 00:00:00
Title: C-445/08. sz. ügy: A Bíróság (harmadik tanács) 2009. július 9-i végzése (a Verwaltungsgerichtshof Baden-Württemberg (Németország) előzetes döntéshozatal iránti kérelme) — Kurt Wierer kontra Land Baden-Württemberg (Az eljárási szabályzat 104. cikke 3. §-ának első albekezdése — Vezetői engedély — 91/439/EGK irányelv — A nemzeti vezetői engedély bevonása ittas vezetés esetén — A fogadó tagállamban az új vezetői engedélyhez szükséges orvosi-pszichológiai igazolás bemutatásának hiánya — A lakóhely feltételének a fogadó tagállam általi ellenőrzése — Annak lehetősége, hogy a fogadó tagállam nemzeti joga alapján a vezetői engedély jogosultját terhelő együttműködési kötelezettség alapján az ez utóbbi által szolgáltatott információkra lehessen támaszkodni — Vizsgálat lefolytatásának lehetősége a kiállítás szerinti tagállamban)

21.11.2009   
            
            
               HU
            
            
               Az Európai Unió Hivatalos Lapja
            
            
               C 282/17
            
         A Bíróság (harmadik tanács) 2009. július 9-i végzése (a Verwaltungsgerichtshof Baden-Württemberg (Németország) előzetes döntéshozatal iránti kérelme) — Kurt Wierer kontra Land Baden-Württemberg
   (C-445/08. sz. ügy) (1)
   
   (Az eljárási szabályzat 104. cikke 3. §-ának első albekezdése - Vezetői engedély - 91/439/EGK irányelv - A nemzeti vezetői engedély bevonása ittas vezetés esetén - A fogadó tagállamban az új vezetői engedélyhez szükséges orvosi-pszichológiai igazolás bemutatásának hiánya - A lakóhely feltételének a fogadó tagállam általi ellenőrzése - Annak lehetősége, hogy a fogadó tagállam nemzeti joga alapján a vezetői engedély jogosultját terhelő együttműködési kötelezettség alapján az ez utóbbi által szolgáltatott információkra lehessen támaszkodni - Vizsgálat lefolytatásának lehetősége a kiállítás szerinti tagállamban)
   2009/C 282/33
   Az eljárás nyelve: német
   
      A kérdést előterjesztő bíróság
   
   Verwaltungsgerichtshof Baden-Württemberg
   
      Az alapeljárás felei
   
   
      Felperes: Kurt Wierer
   
      Alperes: Land Baden-Württemberg
   
      Tárgy
   
   Előzetes döntéshozatal iránti kérelem — Verwaltungsgerichtshof Baden-Württemberg — A vezetői engedélyekről szóló, 1991. július 29-i 91/439/EGK tanácsi irányelv (HL L 237., 1. o.; magyar nyelvű különkiadás 7. fejezet, 1. kötet, 317. o.) 9. cikkének értelmezése — Egy másik tagállamban a lakóhely feltételének téves értelmezésével kiállított vezetői engedély elismerésének megtagadása — A fogadó tagállam azon lehetősége, hogy — annak ellenőrzése céljából, hogy a lakóhely feltétele teljesült-e az engedély kiállításának időpontjában — a közigazgatási és a bírósági eljárás során a vezetői engedély jogosultját terhelő együttműködési kötelezettség alapján ez utóbbi által szolgáltatott információkra támaszkodjon, illetve, adott esetben, vizsgálatot folytasson a kiállítás szerinti tagállamban — Olyan jogosult, aki ittas állapotban történt vezetés okán a nemzeti engedély bevonását elrendelő intézkedés alanya volt, és aki nem nyújtotta be a fogadó tagállamban az új vezetői engedélyhez szükséges orvosi-pszichológiai igazolást
   
      Rendelkező rész
   
   
               1.
            
            
               A 2003. szeptember 29-i 1882/2003/EK európai parlamenti és tanácsi irányelvvel módosított, a vezetői engedélyekről szóló, 1991. július 29-i 91/439/EGK tanácsi irányelv 1. cikkének (2) bekezdését, 7. cikkének (1) bekezdését, valamint 8. cikkének (2) és (4) bekezdését úgy kell értelmezni, hogy azzal ellentétes az, ha valamely tagállam a területén megtagadja a másik tagállamban utólag kiállított vezetői engedélyből eredő, vezetéshez való jogot olyan személytől, aki előzőleg a fogadó tagállamban előző vezetői engedélye bevonását ittas vezetés okán elrendelő intézkedés alanya volt, míg e második engedély megszerzésére az új engedély kérelmezését tiltó időszakon kívül került sor, amennyiben bizonyítást nyer:
               
                           —
                        
                        
                           hogy azon információk és felvilágosítások alapján, amelyeket ezen engedély jogosultja a közigazgatási vagy bírósági eljárás során az őt a fogadó tagállam nemzeti joga értelmében terhelő együttműködési kötelezettség keretében szolgáltatott, a lakóhely feltételét az ezen engedély kiállítása szerinti tagállam nem tartotta tiszteletben,
                        
                     illetve
               
                           —
                        
                        
                           hogy a fogadó tagállam nemzeti hatóságai vagy bírósági szervei által a kiállítás szerinti tagállamban végzett vizsgálat során szerzett információk nem megtámadhatatlan, ezen utóbbi állam által szolgáltatott információk, amelyek azt igazolják, hogy a jogosult szokásos tartózkodási helye nem ezen államban volt a vezetői engedély ezen állam általi kiállításának időpontjában.
                        
                     
         
      (1)  HL C 32., 2009.2.7.